Uhapšen vodja Hamasa 28/5/02 - 2002-05-28
Rami Awada je medju 6 Palestinaca koje je izraelska vojska uhapsila nakon upada u Jenin, kao odgovor na samoubilački napad u Tal Avivu.
Izraelske trupe podržane helikopterima nakon što su upale u Jenin pritvorile su 6 Palestinaca, medju kojima i Rami Awada, vodju militantnog Islamskog pokreta Hamas. Svjedoci tvrde da je jedan Palestinac ubijen prilikom pucnjave u centru grada. Izraelski upad usljedio je nakon samoubilačkog bombaškog napada u slastičarni u četvrti Petah Tikva u blizini Tel Aviva, kada su dvije osobe poginule, od kojih je jedna 18- mjesečna beba dok ih je najmanje 50 povrijeđeno. Ožalošćeni su danas ostavljali cvijeće na dječija kolica, koja podsejćaju na tragični dogadjaj, dok se čišćenje nastavljalo za ponovno otvaranje trgovačkog centra. Video kojeg je primio Reuters prikazuje rodjaka militanta kojeg su Izraelske snage ubile prošle sedmice tvrdeći da izvrašava napade na Izrael. Na video snimku se vidi 17-to godišnji Jibril Titi kako se priprema za samoubilački napad. Titi je rekao da djeluje u ime brigade mučenika Al-Aqsa, ogranka Političkog pokreta Fatah Palestinskog predsjednika Yasera Arafata. Novi val od pet samoubilačkih napada u nešto manje od sedmice pokazao je Izraelsku ranjivost uprkos nedavnim upadima njihove armije na Zapadnu obalu u cilju sprječavanja takvih napada. Izraelski premijer Ariel Sharon je gostujućoj grupi jevreja rekao da je Izrael miroljubiva država, ali da neće praviti kompromise oko vlastite sigurnosti. Medjunarodni napori da se zaustavi krvoproliće u kojem je do sada ubijeno najmanje 1374 Palestinca i 482 Izraelca od septembra 2000-te, do sada nisu uspjeli. Palestinski predsjednik Yaser Arafat primio je lidere njemačke partije FDP u Ramali, dok je reporterima rekao da se agresija na palestinske gradove, sela i izbjegličke kampove nastavlja. Plaćamo veliku cijenu, svakog dana i imamo na hiljade ranjenih mučenika uz veliki broj pritvorenih, uz razaranja naše infrastrukture, rekao je gospodin Arafat. Predsjednik njamečke partije FDP Guido Westerwell je istaknuo da je predsjednik Arafat osudio posljednji samoubilački napad nazvavši ga ne samo užasnim napadom na narod Izraela nego i napadom koji je protiv interesa Palestinaca. Njegov zamjenik Juergen Mollemann, nakon što su se susreli i sa izraelskim premijerom, osudio je Ariela Sharona da svojim beskompromisnim vojnim akcijama protiv Palestinaca potpiruje anti-jevrejsko raspoloženje. Centralno vijeće njemačkih jevreja je od gospodina Mollemanna zatražilo izvinjenje zbog njegove izjave da Izrael gazi medjunarodne zakon.